CELEX: C2007/117/60
Language: bg
Date: 2007-05-26 00:00:00
Title: Дело F-29/07: Иск, предявен на 28 март 2007 г. — Quadu/Парламент

26.5.2007   
            
            
               BG
            
            
               Официален вестник на Европейския съюз
            
            
               C 117/37
            
         Иск, предявен на 28 март 2007 г. — Quadu/Парламент
   (Дело F-29/07)
   (2007/C 117/60)
   Език на производството: френски
   Страни
   
      Ищец: Sandro Quadu (Брюксел, Белгия) [представители: S. Orlandi, A.Coolen, J.-N. Louis и E.Marchal, адвокати]
   
      Ответник: Европейски парламент
   Искания на ищеца
   
               —
            
            
               Да се отмени решението на органа по назначаването от 26 април 2006 г., с което ищецът се назначава като длъжностно лице на Европейските общности, в частта, с която му е присъдена степен AST 2, стъпка 3,
            
         
               —
            
            
               да се осъди ответникът да заплати разноските.
            
         Правни основания и основни доводи
   С решение от 26 април 2006 г. ищецът, който към този момент е срочно нает служител на Парламента с присъдена степен С*4, стъпка 7 и е преминал успешно вътрешен конкурс за младши деловодители (кариера С4-5) № С/348, обявление за който е публикувано преди влизането в сила на Регламент (ЕО, Евратом) № 723/2004 на Съвета от 22 март 2004 година, изменящ Правилника за длъжностните лица на Европейските общности, както и условията за работа на другите служители (1), е назначен като длъжностно лице и му е присъдена степен AST 2, стъпка 3.
   В молбата си ищецът преди всичко изтъква неспазване на обявлението за конкурса, както и на принципите на равно третиране и на недискриминация. По-специално той укорява администрацията, че възприема тълкуване на член 5, параграф 4 от Приложение XIII към Правилника, в смисъл че срочно наети служители, назначени като длъжностни лица, имат право да запазят предходната си степен и стъпка само в хипотезата, когато назначаването им води до преминаване в по-висока категория.
   
      (1)  ОВ L 124, 27.4.2004 г., стр. 1.